Șeful te va supraveghea când lucrezi de acasă. Cât costă și de ce vor face asta.
Supravegherea angajaţilor acasă costă companiile doar 1 euro pe lună. Studiile arată că angajaţii lucrează doar 6 ore din 8 cât nu sunt la birou. Nevoia companiilor de eficienţă le determină să apeleze la aplicaţii de supraveghere.
Credeai că dacă lucrezi de acasă ai scăpat de ochiul vigilent al șefului?Țin să te anunț că nu. Tot mai multe companii apelează la tot felul de aplicații pentru a-și supraveghea angajații.Iar asta îi costă 1 euro pe lună pentru fiecare angajat. Aplicația îți urmărește toată activitatea din timpul programului. De la cât stai pe rețelele sociale, până la ce cauți pe Google.Așa că ar fi mai bine să lăsăm deoparte Facebook, Instagram sau Netflix.Analizele arată că productivitatea a scăzut de când cu pandemia. Din 8 ore de lucru plătite de companie, practic, un angajat lucrează 6 ore.